Panama, Republika Panamy () – państwo we Strzodkowyj Americe, rozlygowane nad Karajibskim Morzem a Pokojnym Ôceanem. Granica mo s Kolōmbijōm a Kostarykōm. Znōmo najbarzi ze Panamskigo Kanału, kery skrōćōł droga s Atlantyckigo Ôceanu na Pokojny Ôcean. S anfanga zamiyszkano ôd Indjanerōw, we 1501 prziłōnczono do Szpanijskich kolōniji we Americe. Ôd 1830 tajla Kolōmbije, niypodległo ôd 1903 roka. We uzyskaniu niypodległości dopōmogły Panamie Zjednoczōne Sztaty, nale za to dostoły Sztrefa Panamskigo Kanału, nad kerōm Panama uzyskała suwerynność dziepiyro we 1997 roku. Ludność: 60% Metysy, 20% Mulaty a Negry, 10% bioli, krōm tygo Indjanery a krojcoki. Ōng. 84% miyszkańcōw je katolikōma. We gospodarce nojwiynkszy udzioł mo obsługa Panamskigo Kanału, krōm tygo bauerstwo a industryja. Ferwaltōngowy tajlōng. Panama je potajlowano na 9 prowincyjōw () a 3 terytoryja autochtōnōw (). Krōm tygo sōm dwa "comarcas", kere sōm podporzōndkowane regiyrōnkowi prowincyjalnymu a majōm sztatus rōwny panamskich gminōm (). Prowincyje Panamy (wroz ze istnymi miastōma): Bocas del Toro (Bocas del Toro) Chiriquí (David) Coclé (Penonomé) Colón (Colón) Darién (La Palma) Herrera (Chitré) Los Santos (Las Tablas) Panamá (Panamá) Veraguas (Santiago de Veraguas) Terytoryja Panamy (uo sztatusie prowincyje): Emberá (Unión Chocó) Kuna Yala (El Porvenir) Ngöbe-Buglé (Quebrada Guabo) Inksze terytoryja (uo sztatusie gminy) Kuna de Madugandí - tajla prowincyje Panamá Kuna de Wargandí - tajla prowincyje Darién